**TERMÉKNÉV SANDO szárító- és felújítóvakolat.**

**LEÍRÁS/ANYAGÖSSZETÉTEL** Gyárilag előkevert, szürke színű, cement bázisú, speciális adalékokat tartalmazó, szárító- vízzáró és légáteresztő alapvakolat. Anyagában simítható, nem többrétegű rendszer.

**ALKALMAZÁSI TERÜLET** Műemlék épületek, hagyományos építésű épületek felvizesedett, nedves, sóktól károsodott falainak bel-illetve kültéri tartós felújítására. Salétromos, dohos, gombás, vizes falak felújítására. Alkalmas utólagos falszigetelés (rozsdamentes acéllemez besajtolás, falátvágásos szigetelés, injektált falszigetelési eljárás) kiegészítő vakolására. Tartós nedvességterhelésnek kitett falak esetén, a szárító-felújító vakolat élettartama függ az alapfelület sótartalmától és a nedvességterhelés intenzitásától. Szigetelési szakember bevonásával, ilyen esetekben célszerű utólagos talajvíz-talajnedvesség elleni szigetelést készíteni.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A laza részeket, festékrétegeket, olaj, zsír és egyéb szennyeződéseket távolítsuk el a felületről. Az elporladt, rossz kő, tégla darabokat le kell vésni egészen a kemény részig. A letisztított falon, különösen, ha sima a felülete, 2–3 cm mélyen ajánlott a fugákat kivésni, majd a felhasználásra kész vakolattal kitölteni. Az alapfelület előnedvesítése minden esetben szükséges.

**FELDOLGOZÁS MÓDJA** Az előkészített felületre a vakolat felhordása 1 rétegben, maximum 3 cm vastagságban történhet hagyományos kőművesszerszámokkal, valamint vakológéppel (de simításhoz vizes szivacs, illetve fából készült eszközök használata nem ajánlott). Az előírt keverővíz mennyiséghez (kb. 5,5–6 l/25 kg) a zsák tartalmát fokozatosan hozzáadva minimum 5–6 perc alatt csomómentesre keverjük. Vályogból készült falazatra történő alkalmazás során rozsdamentes ponthegesztett, vagy műanyag vakolaterősítő háló használata ajánlott. A lehulló vakolóanyagot újra felhasználni TILOS! A bekevert anyagot 2 órán belül fel kell használni. A legfelső rétegek páradiffúziós ellenállása legyen mindig kisebb, mint az alsó vakolatrétegeké.

**FONTOS TUDNIVALÓK** A SANDO szárító és felújítóvakolattal képzett felület utókezelést igényel (minimum 7 nap a felület nedvesen tartása – időjárási körülményektől függően). Speciális esetekben kérje a gyártó tanácsát. +5 °C alatti felületi és léghőmérsékletnél a vakolat nem használható. A vakolat száradásáig a felületet nem érheti fagy és erős huzathatás. Termékeinkhez a feltüntetett víz mennyiségén kívül más anyagot hozzáadni nem szabad. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás, stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

 SNAS Reg.No.004/S–045, Skúsobné Laboratorium, Bratislava, Szlovénia.

MSZ EN 998-1:2017.

**MŰSZAKI ALAPADATOK**

|  |  |
| --- | --- |
| **Anyagigény:** | ~15-16 kg/m2/1 mm.Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | ~ 5,5-6 l csapvíz 1 zsák/25 kg zsák alapvakolathoz. |
| **Bedolgozási idő** | ~2 órán belül. |
| **Felhordás eszközei:** | műanyagból vagy fémből készült hagyományos kőműves szerszámok, melyeknek felülete minél zártabb legyen (simításhoz vizes szivacs, és fából készült eszközök használata nem ajánlott). |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Nyomószilárdság:** | ≥9 N/mm2. |
| **Tapadószilárdság:** | ≥0,5 N/mm2. |
| **Hajlítószilárdság:** | ≥3 N/mm2. |
| **Rétegvastagság:** | maximum 3 cm/réteg. |
| **Száradási idő:** | ~ 24 óra/cm. |
| **Átvonhatóság:** | teljes száradást követően |
| **Burkolható:** | nem burkolható. |
| **Kapilláris vízfelvétel:** | 0,1 kg/(m2 × min. 0,5) |
| **Páradiffúziós tényező:** | μ 12. |
| **Levegőtartalom:** | 21,00% |
| **Utókezelés:** | 7 napon át nedvesen kell tartani. |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).